**ASISTENŢA MEDICALĂ PRIMARĂ**

***În vederea intrării în relații contractuale cu casele de asigurări de sănătate, furnizorii de servicii medicale trebuie să îndeplinească următoarele condiții:***

 ***a) să fie autorizați conform prevederilor legale în vigoare;***

 ***b) să fie evaluați potrivit dispozițiilor legale în vigoare;***

 ***c) să depună, în vederea încheierii contractului, toate documentele necesare la termenele stabilite pentru contractare.***

 **Documentele necesare încheierii contractului de furnizare de servicii medicale**

 Contractul de furnizare de servicii medicale dintre furnizorul de servicii medicale și casa de asigurări de sănătate se încheie de către reprezentantul legal, pe baza următoarelor documente:

 a) dovada de evaluare a furnizorului, precum și a punctului de lucru secundar, după caz, valabilă la data încheierii contractului, cu obligația furnizorului de a o reînnoi pe toată perioada derulării contractului;

 b) contul deschis la Trezoreria Statului sau la bancă, potrivit legii;

 c) codul de înregistrare fiscală - codul unic de înregistrare sau codul numeric personal - copia buletinului/cărții de identitate, după caz;

 d) dovada asigurării de răspundere civilă în domeniul medical pentru furnizor, valabilă la data încheierii contractului, cu obligația furnizorului de a o reînnoi pe toată perioada derulării contractului;

 e) dovada asigurării de răspundere civilă în domeniul medical pentru personalul care își desfășoară activitatea la furnizor într-o formă prevăzută de lege și care urmează să fie înregistrat în contract și să funcționeze sub incidența acestuia, valabilă la data încheierii contractului; furnizorul are obligația de a funcționa cu personalul asigurat pentru răspundere civilă în domeniul medical pe toată perioada derulării contractului;

 f) dovada plății la zi a contribuției la Fond pentru asigurări sociale de sănătate, precum și a contribuției pentru concedii și indemnizații, pentru cei care au această obligație legală, efectuată conform prevederilor legale în vigoare și care trebuie prezentată casei de asigurări de sănătate până cel târziu în ultima zi a perioadei de contractare comunicată de casa de asigurări de sănătate;

 g) cererea/solicitarea pentru intrare în relație contractuală cu casa de asigurări de sănătate.

 h) certificatul de membru al Colegiului Medicilor din România pentru fiecare medic valabil la data încheierii contractului și pe toată perioada derulării contractului;

 i) certificatul de membru al OAMGMAMR pentru asistentul medical/soră medicală/moașă valabil la data încheierii contractului și pe toată perioada derulării contractului;

 j) copie a documentului care atestă gradul profesional pentru medici;

 k) copie a actului doveditor prin care personalul medico-sanitar își exercită profesia la furnizor,

 l) programul de activitate al cabinetului și al punctului de lucru/punctului secundar de lucru;

 m) programul de activitate al medicilor și al personalului medico-sanitar,

 n) lista, în format electronic, cu persoanele înscrise pentru medicii nou-veniți și pentru medicii care au fost în relație contractuală cu casa de asigurări de sănătate în anul precedent; furnizorul prezintă lista cuprinzând persoanele înscrise la medicul de familie titular, în cazul cabinetelor medicale individuale, și listele cuprinzând persoanele înscrise la fiecare medic de familie pentru care reprezentantul legal încheie contract de furnizare de servicii medicale, în cazul celorlalte forme de organizare a cabinetelor medicale.

 o) declarație pe propria răspundere privind corectitudinea listei persoanelor înscrise la momentul încetării termenului de valabilitate a contractului anterior, din punctul de vedere al conformității și valabilității acesteia; modelul unic de declarație este prevăzut în norme;

 p) lista in format electronic a bolnavilor cu afecțiuni cronice conform evidenței organizate la nivelul cabinetului conform anexei 2D.

 **NOTA**

 (1) Documentele necesare încheierii contractelor, depuse în copie, sunt certificate pentru conformitate prin sintagma "conform cu originalul" și prin semnătura reprezentantului legal, pe fiecare pagină.

 (2) Documentele solicitate în procesul de contractare precum și în cel de evaluare a furnizorului și existente la nivelul casei de asigurări de sănătate, nu vor mai fi depuse la încheierea contractelor, **cu excepția celor modificate sau cu perioadă de valabilitate expirată.**

 **(3 ) Se vor depune obligatoriu documentele menţionate la lit.f)-g), lit. l)-p).**

 **(4) Furnizorii care solicită pentru prima dată incheierea contractului cu CAS vor depune toate documentele.**